กิมเอ็ง เผยหุ้นไทยยังถูกกว่าเพื่อนบ้าน
กิมเอ็ง เผยหุ้นไทยยังถูกกว่าเพื่อนบ้านเชื่อทุนต่างชาติยังไหลเข้ามาอีก
6 พ.ค. 2553

กิมเอ็ง เผยหุ้นไทยยังถูกกว่าเพื่อนบ้านเชื่อทุนต่างชาติยังไหลเข้ามาอีก
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ กิมเอ็ง(ประเทศไทย) หรือKEST เปิดเผยว่า ดัชนีหุ้นที่ปรับตัวลดลงมาจาก 2 ปัจจัย คือ 1. ปัจจัยต่างประเทศ นักลงทุนกังวลว่าจะเกิดวิกฤตการเงินอีกระลอก และ2. ปัญหาการเมืองในประเทศ 
ทั้งนี้ ระยะที่ผ่านมาต่างชาติจะขายเงินลงทุนในตลาดหุ้นไทยแต่เชื่อว่าเม็ดเงินเหล่านี้สุดท้ายจะไหลกลับเข้ามาลงทุนอีก หากการเมืองไทยได้รับการคลี่คลาย ซึ่งเชื่อว่าใกล้แล้ว เพราะแนวทางปรองดองได้รับผลตอบรับค่อนข้างดีจากภาคเอกชนทั้งหมด 
นอกจากนี้ ตลาดหุ้นไทยค่อนข้างถูกเมื่อเทียบกับตลาดหุ้นเพื่อนบ้าน ดูได้จากอัตราราคาเทียบกับกำไรสุทธิต่อหุ้น(พีอี)อยู่ที่ระดับ 11 เท่า เทียบกับภูมิภาคเฉลี่ยที่ระดับ 13-14 เท่า